ঢাকা বিশ্ববিদ্যালয়ের শিক্ষিকা রুমানা মনজুরকে নির্যাতনের আসামি হাসান সাইদকে কারাগারে পাঠানোর নির্দেশ দেয়া হয়েছে। তাকে রিমান্ড এবং জামিনের পৃথক আবেদন নাকচ করে আদালত জেল হাজতে পাঠানোর নির্দেশ দিয়েছেন। মহানগর গোয়েন্দা পুলিশের (ডিবি) তদন্তকারী কর্মকর্তা বাহাউদ্দিন ফারুকী একদিনের রিমান্ড শেষে রোববার তাকে ঢাকার সিএমএম আদালতে হাজির করে জিজ্ঞাসাবাদের জন্য আরো ৭ দিনের রিমান্ডের  আবেদন জানান।